สวัสดีค่ะ ปัจจุบันอายุ25 ปี และมีประจำเดือนมาทุกเดือนไม่เคยขาด แต่อาจจะมีมาช้าบ้างไม่ตามกำหนดเสมอไป แต่จะไม่เกินหนึ่งอาทิตย์ของแต่ละรอบเดือน เดือนที่แล้วไปฉีดวัคซีนโมเดินน่ามา ทำให้ประจำเดือนมาก่อนกำหนดถึง 1 อาทิตย์ซึ่งไม่เคยเกิดขึ้นมาก่อน ปกติจะมาช้ากว่า หลังจากประจำเดือนหมดไปหนึ่งอาทิตย์ ก็มีประจำเดือนมาอีกรอบค่ะ เลยสงสัยว่าประจำเดือนมาติดกันภายในหนึ่งอาทิตย์เป็นเรื่องปกติหรือเปล่าคะ หรือสาเหตุมาจากอะไรได้บ้าง ขอบมากๆเลยค่ะ
สวัสดีค่ะ การฉีดวัคซีนป้องกันโควิด 19 นั้น มีรายงานว่าอาจทำให้มีประจำเดือนมาผิดปกติได้ อย่างไรก็ตาม ควรนึกถึงสาเหตุอื่นๆ ก่อน โดยเฉพาะหากที่ผ่านมา ได้มีเพศสัมพันธ์ แนะนำควรลองตรวจหาการตั้งครรภ์ดูก่อนเป็นอันดับแรก เพราะเลือดที่ออก อาจไม่ใช่ประจำเดือนก็ได้ แต่หากตรวจไม่พบ ก็อาจสังเกตอาการไปก่อน หากหลังจากนี้ ยังคงมีประจำเดือนมาาผิดปกติ คือมาบ่อยๆ มีระยะห่างที่สั้นกว่าปกติ อาจเกิดจากสาเหตุ เช่น- มีภาวะไทรอยด์ฮอร์โมนผิดปกติ- การผลิตฮอร์โมนของรังไข่ผิดปกติ- มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น- ผลจากการใช้ยาฮอร์โมนต่างๆ เช่น ยาฉีดคุมกำเนิด ยาฝังคุมกำเนิด ยาสตรี สมุนไพร อาหารเสริมต่างๆ เป็นต้นดังนั้น หากตรวจไม่พบการตั้งครรภ์ และหลังจากนี้ยังคงมีประจำเดือนมาผิดปกติ ก็ไม่น่าเกิดจากผลของวัคซีน แต่อาจเกิดจากสาเหตุต่างๆ ดังกล่าวไป ซึ่งแนะนำควรไปพบสูติ-นรีแพทย์เพื่อตรวจหาสาเหตุค่ะ